শিশু পাচার
শিশু পাচার হচ্ছে মানব পাচারের একটি দিক এবং জাতিসংঘের সংজ্ঞা অনুযায়ী একজন শিশুকে অপহরণ করে দাসত্ব, জোরপূর্বক শ্রম এবং শোষণের উদ্দেশ্যে পাচার করে "নিয়োগ, স্থানান্তর, হস্তান্তর, আশ্রয়, এবং/অথবা প্রাপ্তি"। এই সংজ্ঞাটি একই নথির "ব্যক্তি পাচার" এর সংজ্ঞার তুলনায় যথেষ্ট বিস্তৃত। শিশুদের দত্তক নেওয়ার উদ্দেশ্যেও পাচার করা হতে পারে। যদিও শিশু পাচারের পরিসংখ্যান পাওয়া কঠিন, আন্তর্জাতিক শ্রম সংস্থা (আইএলও)- এর ধারণা অনুযায়ী, প্রতি বছর প্রায় ১০,০০০ শিশু পাচার হয়। ২০১২ সালে জাতিসংঘের ড্রাগস অ্যান্ড ক্রাইম অফিস (ইউএনওডিসি) জানিয়েছে, তিন বছরের ব্যবধানে শিশু নির্যাতনের হার ২০ শতাংশ থেকে বেড়ে ২৭ শতাংশ হয়েছে। প্রতিবছর সারা বিশ্বের ৩,০০,০০০ শিশুকে অপহরণ করা হয় এবং মানব পাচারকারীরা এদের দাস হিসেবে বিক্রি করে। মার্কিন যুক্তরাষ্ট্রে নিয়ে আসা ১৭,০০০ মানুষের মধ্যে ২৮% শিশু। অর্থাৎ প্রতিদিন পাচার হয় প্রায় ১৩ জন শিশু। ২০১৪ সালে মানব পাচার বিরোধী সংগঠন থর্ন দ্বারা পরিচালিত গবেষণায় বলা হয়েছে যে, ক্রেইগলিস্টের মতো ইন্টারনেট সাইটগুলি প্রায়শই শিল্পের মধ্যে ব্যবসা পরিচালনার সরঞ্জাম হিসাবে ব্যবহৃত হয় এবং জরিপকৃত শিশুদের ৭০ শতাংশ শিশু যৌন পাচারের উদ্দেশ্যে অনলাইনে বিক্রি হয়েছিল। শিশু পাচারকে আন্তর্জাতিকভাবে একটি গুরুতর অপরাধ হিসেবে স্বীকৃতি দেয়া হয়েছে, যা বিশ্বের প্রতিটি অঞ্চলে বিদ্যমান এবং প্রায় সবগুলো মানবাধিকার লঙ্ঘন করে। গবেষণায় দেখা যায়, গত এক দশকের মধ্যে জনসাধারণের কর্মকাণ্ডে নাটকীয় বৃদ্ধির কারণে এই অভ্যাসের বিস্তার ও প্রভাবের খবর আন্তর্জাতিকভাবে প্রাধান্য পেয়েছে। সীমিত গবেষণায় এখনো শিশু পাচারের সমস্ত কারণ চিহ্নিত করা যায়নি, তবে দেখা যায় যে, দারিদ্র্যতা, মানবিক সংকট ও শিক্ষার অভাব শিশু পাচারের ক্ষেত্রে উচ্চ হারে অবদান রাখে। সেই অনুযায়ী বিভিন্ন সম্ভাব্য সমাধান প্রস্তাবিত ও বাস্তবায়িত হয়েছে, যা চার ধরনের কর্মের মধ্যে শ্রেণিবদ্ধ করা যেতে পারে। যথা ব্যাপক সুরক্ষা, প্রতিরোধ, আইন প্রয়োগ এবং ভিকটিমকে সহায়তা। শিশু পাচারের সাথে সম্পর্কিত প্রধান আন্তর্জাতিক নথি হচ্ছে- ১৯৮৯ সালে জাতিসংঘের শিশু অধিকার সনদ, ১৯৯৯ সালে শিশুশ্রম কনভেনশনের আইএলও সবচেয়ে খারাপ দিক, এবং ২০০০ সালের জাতিসংঘের ব্যক্তি বিশেষ করে নারী ও শিশুদের পাচার রোধ, দমন ও শাস্তি দেওয়ার প্রটোকল।